CELEX: 62007CN0529
Language: mt
Date: 2007-11-28 00:00:00
Title: Kawża C-529/07: Talba għal deċiżjoni preliminari mressqa minn Oberster Gerichtshof (L-Awstrija) fit- 28 ta' Novembru 2007 — Chocoladefabriken Lindt & Sprüngli AG vs Franz Hauswirth GmbH

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/13
            
         Talba għal deċiżjoni preliminari mressqa minn Oberster Gerichtshof (L-Awstrija) fit-28 ta' Novembru 2007 — Chocoladefabriken Lindt & Sprüngli AG vs Franz Hauswirth GmbH
   (Kawża C-529/07)
   (2008/C 37/17)
   Lingwa tal-kawża: Il-Ġermaniż
   Qorti tar-rinviju
   Oberster Gerichtshof (l-Awstrija).
   Partijiet fil-kawża prinċipali
   
      Rikorrenti: Chocoladefabriken Lindt & Sprüngli AG.
   
      Konvenuta: Franz Hauswirth GmbH.
   Domandi preliminari
   
               1.
            
            
               L-Artikolu 51(1)(b) tar-Regolament tal-Kunsill (KE) Nru 40/94, ta' l-20 ta' Diċembru 1993, dwar it-trade mark Komunitarja (1) (ĠU L 11 ta' l-14 ta' Jannar 1994, p. 1) għandu jiġi interpretat fis-sens li l-applikant għal trade mark Komunitarja għandu jiġi kkunsidrat bħala li aġixxa in mala fede meta jkun jaf fil-mument tar-reġistrazzjoni li kompetitur f'(almenu) Stat Membru qiegħed juża' trade mark identika jew simili li kapaċi twassal għal konfużjoni għal prodotti jew servizzi identiċi jew simili u li jirreġistra t-trade mark sabiex ma jħallix lill-kompetitur ikompli jużaha?
            
         
               2.
            
            
               Fil-każ ta' risposta negattiva għall-ewwel domanda:
               L-applikant għal trade mark għandu jkun kkunsidrat bħala li aġixxa in mala fede meta jirreġistra trade mark sabiex ma jħallix kompetitur ikompli jużaha meta jaf jew għandu jkun jaf fil-mument tar-reġistrazzjoni li l-kompetitur kiseb “dritt miksub” għall-użu ta' trade mark identika jew simili għal prodotti jew servizzi identiċi jew simili li kapaċi jwasslu għal konfużjoni?
            
         
               3.
            
            
               Fil-każ ta' risposta pożittiva għall-ewwel jew għat-tieni domanda:
               Il-fatt li aġixxa in mala fede jista' jiġi eskluż meta l-applikant ikun ġa magħruf fil-kummerċ għat-trade mark tiegħu u għalhekk huwa protett skond id-dritt tal-kompetizzjoni?
            
         
      (1)  ĠU L 11 ta' l-14 ta' Jannar 1994, p. 1.